三角潭
春禽交交鸣绿扬，征夫辨色早束装。前行十里雾未醒，驴尾秃速驴耳长。朦胧人语遥唤渡，约略村落开微阳。烟光两岸溪一曲，树影四匝潭中央。菜畦麦陇桃李径，高间红白低青黄。新鹅野鸭好毛羽，拍拍飞出沿方塘。田家之乐乐何限，顿令过客忘他乡。只愁雾重天欲雨，横策又上黄茅冈。
主题：思乡
情感：愁绪、哀伤、想家